# 2018-04-20 2018 m. sausio–vasario mėn. Lietuvos įmonėse pagaminta daugiau paukštienos nei praėjusių metų tuo pačiu laikotarpiu

LŽŪMPRIS duomenimis, per du pirmuosius 2018 m. mėnesius Lietuvos įmonėse buvo paskersta 8,88 mln. paukščių ir pagaminta 17,064 tūkst. t paukštienos skerdenų. Paukščių skerdimų skaičius 2018 m. sausio–vasario mėn., palyginti su tuo pačiu 2017 m. laikotarpiu, padidėjo 0,4 proc. Iš to skaičiaus broilerių skerdimai analizuojamu laikotarpiu sudarė 8,77 mln. vnt. – 6,8 proc. daugiau nei praėjusių metų tuo pačiu laikotarpiu. Kalakutų skerdimai analizuojamu laikotarpiu sudarė 83,961 tūkst. vnt. – 20,2 proc. daugiau nei tuo pačiu praėjusių metų laikotarpiu.

Paukštienos gamyba, vertinant pagal skerdenų svorį, 2018 m. sausio–vasario mėn. laikotarpiu sudarė 17 063 t – 0,92 proc. daugiau nei prieš metus. Iš to skaičiaus broilerių skerdenų gamyba padidėjo 4,4 proc. (iki 15, 98 tūkst. t), o kalakutienos – 8,8 proc. (iki 954,22 t).